L’actriu barcelonina Montse Pérez, la popular Mercedes de la sèrie Plats bruts, ha mort als 61 anys. “Avui ens ha deixat la nostra amiga Montse Pérez. Una Joglars fins a la medul·la. Gràcies pel teu sentit de l’humor que ens ha acompanyat fins al final. Com ens has dit: Viviu la vida!”, ha confirmat aquest dissabte la companyia Joglars a través de Twitter .

Avui ens ha deixat la nostra amiga Montse Pérez Una @Joglars fins a la mèdula Gràcies pel teu sentit de l' humor que ens ha acompanyat fins el final Com ens has dit "Vivid la vida" pic.twitter.com/Yk3oGyaPfH — Joglars (@Joglars) April 28, 2018

Pérez (Barcelona, 1952) s’havia format en companyies de teatre com Els Joglars i Dagoll Dagom, però la seva popularitat es va disparar com la directora de Ràdio Bofarull a la sèrie de TV3 Plats Bruts, protagonitzada per Joel Joan i Jordi Sànchez. L’artista barcelonina va treballar igualment en altres sèries d’èxit com ara La Riera, Oh! Europa, Kubala, Moreno i Manchón La Mari, La Sagrada família i Hospital Central.

També va fer papers al cinema a les pel·lícules Herois (Pau Freixas) i Mil cretins (Ventura Pons). La cerimònia de comiat de Montse Pérez es farà el proper dilluns 30 d’abril a les 15.15 hores al Tanatori de les Corts.